אם נשים רגע בצד שירותי סטרימינג כמו ספוטיפיי או אפל מיוזיק, אין ספק שהדרך הכי פופולרית כיום לשמוע מוסיקה היא בעזרת היוטיוב. הבעיה היא שמדובר בראש ובראשונה באתר וידאו, ולכן גם חוויית המשתמש שלו בנויה בהתאם. אפליקציה ישראלית חדשה לוקחת את מאגר המוסיקה האינסופי הזה ומאפשרת לנו ליהנות ממנו בחוויית שימוש שמזכירה את שירותי הסטרימינג הפופולריים ביותר.
headset (הדסט) היא אפליקציה חדשה וחינמית למחשבי Windows, מק ולינוקס שמאפשרת לכם להזרים את כל המוסיקה של יוטיוב היישר למחשב האישי שלכם. האפליקציה מתאפיינת בממשק נקי ומינימליסטי שדי מסביר את עצמו ותוך כמה שניות כבר תוכלו להשתמש בה ובכל הפיצ’רים שלה.
יש לכם כמה אפשרויות לשמיעת מוסיקה. הראשונה היא פשוט לחפש בחלונית החיפוש את הזמרים או השירים שמעניינים אתכם; אפשרות שנייה היא רדיו – שמציע לכם מבחר גדול של כמה עשרות סגנונות מוסיקליים ומתבסס על רדיט. בחירה על אחד מהסגנונות תאפשר לכם להקשיב לשעות על גבי שעות של שירים מהז’אנר; ואפשרות נוספת היא ה-Collections שמציגה את כל הפלייליסטים שלכם. כדי ליצור פלייליסט שכזה, עליכם ללחוץ על כפתור האפשרויות של כל שיר, לבחור Collections ואז את הפלייליסט המתאים. כל הפלייליסטים יוצגו לבחירתכם בצורה מעוצבת ואפילו יזכו לרקע מתאים.
חוץ מהממשק והעיצוב שכבר ציינו לטובה, האפליקציה עובדת נפלא, ללא בעיות וללא לאגים והסאונד מצוין ותואם למקור. מיד עם הפתיחה של האפליקציה תוכלו לראות חלון שנפתח ומציג למעשה את הווידאו אבל הוא מוסתר (Minimized) אוטומטית. הסיבות לכך הן כמובן התנאים של גוגל ויוטיוב.
הרעיון להפוך את יוטיוב למאגר מוסיקה ענק אינו חדש ואפילו סקרנו כבר שירותים כמו Streamus שניסו את מזלם, אבל במרבית המקרים גורלם היה זהה והם הפסיקו את פעילותם לאחר זמן קצר. הסיבה היתה לרוב הפרת תנאי השימוש של גוגל שאסרו על הסתרת הווידאו או חסימת הפרסומות. האם גורלה של headset יהיה שונה? ולמה אפליקציה ולא תוסף או אתר? שוחחנו עם דניאל רבינא, המפתח הישראלי, שעומד מאחורי האפליקציה.
במה שונה headset משאר השירותים שנסגרו?
“אחלה שאלה. עשיתי מחקר נרחב על האפליקציות שנפלו בעבר (streamus וכדומה) ולמדתי מהטעויות של המפתחים. הבעיה הרווחת הייתה שהם החביאו את הווידיאו וגוגל מאוד לא אהבו את זה. מצאתי פתרון יצירתי שבו הווידיאו עולה בחלון נפרד שאותו אפשר למזער (באותה צורה שאפשר למזער את הדפדפן) החלון הראשי מתקשר עם הווידאו ושולט עליו, ככה שאפשר ליהנות מחוויה של נגן מוזיקה אמיתי שעומד בכל התקנים של גוגל”.
בפיתוח של האפליקציה נעזר רבינא ב-Electron, כלי לפיתוח אפליקציות נייטיב לכל הפלטפורמות בעזרת טכנולוגיות web. את ה-UI הוא בנה עם React ו-Redux ובנוסף הוא השתמש ב-2 API מרכזיים. הראשון הוא כמובן ה-API של יוטיוב עצמה והשני הוא זה של Reddit, לצורך הרדיו. לדבריו, ה-Backend הוא Serverless שיושב כולו על AWS ומורכב בחלקו מ-DynamoDB, Lambda (Node js) & API Gateway. רבינא מסביר כי בחר בשילוב הזה כי זה מאוד רווחי ומאוד low maintenance: “אני יכול לתמוך במספר עצום של משתמשים והתשלום הוא לפי מספר הקריאות לשירות”.
ולמה בחרת בקליינט ולא נגיד אפליקציית ווב או מובייל או תוסף לכרום נגיד?
“הסיבה העיקרית היא שרציתי להשתמש ב-media keys של המק. בתור מפתח שלא נוגע בעכבר או בטראק-פאד יותר מדי, זה הדבר שהכי הטריד אותי כשהאזנתי למוזיקה ביוטיוב. הסיבה השניה היא שאני גדלתי על winamp ומאוד התגעגעתי לחוויה הזאת. מה גם שיש אלף ואחת אפליקציות ווב ותוספים. רציתי לבנות משהו שונה.
“אני עובד עכשיו על גרסה למובייל. זה יקח עוד כמה חודשים אני מאמין”.
“אני כרגע עובד על אינטגרציה עם Last.Fm שזה משהו שהרבה אנשים ביקשו. בנוסף אני הולך להוסיף פיצ׳רים כמi שיתופים ברשתות החברתיות, דרכים חכמות למצוא מוזיקה חדשה. קטגוריות חדשות כמו Live Music stream, Lectures, Live News, e-books, comedy shows, albums ועוד. דברים שמיוחדים לתוכן הייחודי של יוטיוב”.
53 Comments on "אפליקציה חדשה וחינמית הופכת את יוטיוב לשירות הסטרימינג הגדול בעולם"
הורדתי איך שהתחלתי לקרוא את הכתבה.
בסוף הכתבה כבר הייתי משוכנע שהבחור עשה פה עבודה ברמה גבוהה מאוד.
למה אין גרסה וובית? מה אנחנו ב1990 ?
מעבר לוידאו או לא וידאו, בתנאי השירות של יוטיוב כתוב שאסור לעשות שימוש המוני/מסחרי ביוטיוב.
לגבי התנאים הכלליים, יכול להיות שאתה צודק שהם לא חלים עליך. זה לא ברור מהעמוד הזה. אבל כן מצוין בסע’ III.A.1 שאתה צריך לשים קישור אליהם ולפי צילום המסך בכתבה לא שמת.
אכן, התוכן הוא אך ורק מה-API.
וואלה צודק לגביי הקישור! הוצאתי היום גירסאה עם לינק בתפריט של כל וידאו. תודה רבה על העזרה!
שאלה למפתח.האם אתה במקרה יודע מה השירות שבו משתמשת musically כדי לספק את השירים שלה למשתמשים על מנת לייצר וידאו?
למה היא כן עומדת בתנאים?
ואגב, הקישור שלך לא עובד.
מהסיבה הפשוטה, שהיא לא מסתירה את הוידאו.
Headset לא מסתירה את הוידאו.
תודה אביתר! לא נראה לי שיש דרך אוטומאטית לעשות porting מ ריאקט לריאקט נייטיב. (אם יש, אני אשמח לשמוע). אמנם זה אותו סינטקס אבל ה ux הוא שונה במהותו מ desktop ל mobile. זה עדיין בשלבי פיתוח אצלי.
כל הכבוד למפתח!
אחרי כמה שעות של שימוש אני יכול להמליץ בחום!
האפליקציה עובדת מעולה כמו שנכתב, ללא לאגים וללא באגים.
תודה רבה אורי! שמח לשמוע שאהבת.
שאלה למפתח: אתה גם עיצבת את האפליקציה ?
הייתה לי עזרה עם העיצוב. מישהי שעבדתי איתה בעבר עשתה את הלוגו וה mock הבסיסי.
היי דניאל, לא הצלחתי להבין איך לחזור למסך הראשי, מסך הפתיחה, לאחר שאני מחפש שירים. עזרה?
המסך הראשי זה תוצאת חיפוש של “music playlists”. אבל זה זמני. אני מתכנן לשנות את זה למשהו יותר מעניין ואישי ולתת לזה כפתור בתפריט הראשי. stay tuned.
אחלה אפליקציה סך הכל. קצת מבאס כל הקטע עם הסרטון פתוח ברקע…. אין דרך לעקוף את זה?
לצערנו לא. אני מאמין שה minimize זה הכי קרוב שתגיע. אני דווקא מוצא את עצמי רוצה להסכל על מה שקורה בווידאו לפעמים או ללחוץ על הלינק של הווידאו ולראות comments ולהמשיך לצפות בו על חלון קצת יותר גדול.
תודה על הפידבק! אני אבדוק את זה.
אני לא מבין על מה המהומה? אפשר להשתמש באפליקציית OG YOUTUBE, שזה בול כמו יוטיוב רק שאפשר לשמוע ברקע ולצאת מהאפליקציה ואפשר להוריד בלחיצה אחת את הווידאו, זה מאוד מאוד נוח.
לפי מה שהבנתי, יוטיוב מאסרים על נתינת אופציה להוריד ווידיואים. הייתי מאפשר את האופציה הזאת אם זה היה מותר.
האם האפליקציה מזהה את ה’הפעל אוטומאטית’ של יוטיוב? כך שייצור רשימות השמעה אוטומאטיות?
הרשימת השמעה כרגע פועלת על בסיס מה שאתר בוחר לשמוע. אם מצאת משהו ב search, הרשימת השמעה תהיה כל ה related. אם אתה שמוע מהפילייליסט, זה יהיה הפלייליסט מתחילתו ועד סופו, אותו הדבר לרדיו.
למה הגבת כתגובה לתגובה?
מצטער על אי הנומות. מלבד המהירות של האינטרנט, זה בונה את הcache כשהתוכנה נפתחת אז יכול להיות שזה מאט את הטעינה. אני עובד על זה שזה יעבוד ברקע. בימים הקרובים הטעינה הראשונית תהיה מהירה.
http://tubbify.com עושה אותו דבר, רק בתור אפליקציית ווב וקצת יותר מסודר.
תודה רבה למפתח! המשך כך!